**VIKTIG Å HUSKE PÅ VED UTFLYTTING**

Ved utflytting skal leiligheten være tømt og ferdig nedvasket før overlevering av nøklene.

Dersom noe er ødelagt eller må fikses, gi beskjed til utleier i god tid før utflytting.

Evt større avfall i forbindelse med flytting må leveres direkte til renovasjonsselskap og ikke fylle opp dunker i søppelrom.

Vi har laget en egen sjekkliste til hjelp ved nedvasken. Den blir gjennomgått på kontrollbefaringen.

Er du i tvil om hva som er ditt ansvar som leietaker, se i leiekontrakten eller gå inn på <https://www.mobo.no/utleieboliger/> og finn ditt boligområde.

**KONTROLL AV NEDVASK OG TILSTAND**

På avtalt tid skal det holdes kontrollbefaring med overlevering av nøkler.

Leietaker skal være til stede ved kontrollen – i tilfelle noe er avglemt og må ordnes før nøklene kan overleveres.

Dersom du ikke har utført nedvasken tilfredsstillende er det behov for ny nedvaskkontroll på senere tidspunkt. Du vil få en faktura på tidsforbruk for ny kontroll inkl transportutgifter.

Dersom leiligheten er fraflyttet uten å være tilfredsstillende nedvasket, vil nedvask bli bestilt for utflytters regning.

Kontrollen tar ca 40-45 minutter dersom alt er ok. Tilstand på alle deler av alle rom noteres og fotograferes. Vi har tilsvarende skjema fra før du flyttet, inn slik at evt skader som var i leiligheten før du flyttet inn er notert.

Husleien løper til leiligheten er godkjent og nøkler overlevert.

**Skader som blir påført boligene enten de skyldes leietakers manglende vedlikehold, dyrehold eller andre forhold som skyldes leietaker, blir utbedret for leietakers regning.**